NaiveNeuron/SloPal huggingface dataset:
I. Mikloš, podpredseda vlády a minister financií SR: (2005-09-21):
Vážený pán podpredseda, vážené panie poslankyne, vážení páni poslanci, návrh zákona reaguje na aktuálne požiadavky Európskej únie vyjadrené prostredníctvom spoločnej akcie Rady a na spoločný zoznam vojenského materiálu Európskej únie prijatý Radou. Predkladaný návrh zákona dopĺňa súčasne platný zákon aj o ustanovenia pri nakladaní s vojenským materiálom v smere tzv. zbraňovej amnestie, ktorej účelom je identifikácia a následná realizácia vojenského materiálu nachádzajúceho sa vo vlastníctve subjektov, ktoré nie sú držiteľmi platného povolenia na obchodovanie s vojenským materiálom, a teda nemôžu s takýmto materiálom ďalej nakladať. Po dohode s Ministerstvom vnútra Slovenskej republiky predkladaný návrh zákona novelizuje aj zákon č. 193/2003 Z. z. o strelných zbraniach a strelive v znení neskorších predpisov. Návrh reaguje aj na rozmáhajúci sa terorizmus a rozširuje pôsobnosť orgánov štátnej správy vyjadrujúcich sa k žiadostiam o udelenie povolenia na obchodovanie s vojenským materiálom a k jednotlivým žiadostiam o udelenie licencií na niektorú z foriem zahraničnoobchodnej činnosti s vojenským materiálom aj o Slovenskú informačnú službu disponujúcu spravodajskými operatívnymi informáciami závažného charakteru. Ďakujem za pozornosť.
P. Paška, predseda NR SR: (2008-02-05):
Budete reagovať, pani poslankyňa? Nech sa páči.
B. Bugár, podpredseda NR SR: (2004-10-22):
J. Hurban, poslanec: Ďakujem pekne. Vážený pán podpredseda, ctené kolegyne a kolegovia, dovoľte mi, aby som v zmysle zákona Národnej rady o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 202/1995 Z. z. Devízový zákon v znení neskorších predpisov, ako spravodajca Výboru Národnej rady Slovenskej republiky pre financie, rozpočet a menu. Uvedený návrh zákona bol poslancom doručený v stanovenej lehote. Predseda Národnej rady tento návrh posúdil a zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v zákone o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že tento návrh zákona rieši problematiku, ktorú je potrebné upraviť spôsobom, ako sa navrhuje v predmetnom návrhu. Pán podpredseda, skončil som, otvorte, prosím, rozpravu.
Grendel, Gábor, podpredseda NR SR (2021-06-17):
Teraz pán poslanec Kočiš s faktickou poznámkou.
P. Pavlis, poslanec: (2007-05-17):
Dovoľte mi, aby som v mene skupiny poslancov predložil a odôvodnil návrh skupiny poslancov, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. Predloženým návrhom skupina poslancov navrhuje doplniť zákon o správe majetku štátu a oprávňuje správcu majetku štátu konať v mene štátu v súdnych konaniach týkajúcich sa majetku štátu. Pri štátnych organizáciách, ktoré nemajú postavenie štátneho orgánu, mnohokrát súdy Slovenskej republiky zaujali názor, že pre nedostatok procesnej spôsobilosti nie sú oprávnené vystupovať v súdnom konaní.  Navrhované zmeny umožnia, aby pred súdom mohol vystupovať každý správca majetku štátu bez ohľadu na to, či má, alebo nemá  postavenie štátneho orgánu, ak má na to kompetenciu danú osobitným predpisom. Ďalej, preto aj návrh zákona má tiež zabezpečiť efektívne a pružnejšie nakladanie s majetkom štátu. Zákon umožní správcom previesť prebytočný nehnuteľný majetok štátu do správy zriaďovateľovi. Navrhovaná úprava má optimalizovať nakladanie s prebytočným nehnuteľným majetkom štátu, ako aj mobilizovať majetok, ktorý nie je pre správcu potreby výkonu verejných funkcií a je využiteľný ako zdroj príjmov u štátneho rozpočtu. Návrh zákona umožňuje, aby dočasne prebytočný nehnuteľný majetok štátu mohli užívať na základe zmluvy o výpožičke aj školy a školské zariadenia. Návrh zákona tak vychádza v ústrety obciam a samosprávnym krajom. Ďalej návrh zákona tiež taxatívne vymedzuje druhy stavieb, v ktorých je možné dočasne alebo trvale zastavať pozemok vo vlastníctve štátu. V tomto prípade novela zákona reaguje na požiadavky praxe. Verím, vážené panie kolegyne a kolegovia, že v záujme veci túto novelu podporíte. Ďakujem, pán predsedajúci, skončil som.
P. Paška, predseda NR SR: (2006-10-17):
Gestorský výbor, výbor pre financie, rozpočet a menu, určil svojho predsedu za spravodajcu. Pán poslanec Burian, nech sa páči.
Bugár, Béla, podpredseda NR SR (2019-01-31):
Pán poslanec Jarjabek, nech sa páči.
I. Radičová, poslankyňa: (2006-10-24):
Druhá poznámka, posledná naozaj, k predčasným dôchodcom. Tento inštitút bol implantovaný pred troma rokmi preto aj, že sa zmenili parametre odchodu do starobného dôchodku a zvýšil sa vek odchodu do starobného dôchodku a pre mnohé profesie a mnohé ženy, ktoré nedokázali a nevládali už pracovať dlhšie bol práve zavedený i tento inštitút. Ja kvôli niekoľkým „špekulantom“ nemôžem súhlasiť s tým, aby sme vyraďovali sociálne odkázanú a potrebnú skupinu. Ďakujem.
P. Hrušovský, podpredseda NR SR: (2002-05-23):
S. Bartoš, poslanec: Prosím, pán podpredseda, aby ste otvorili všeobecnú rozpravu.
Blanár, Juraj, podpredseda NR SR (2022-09-22):
Ďalší v rozprave vystúpi teraz pán predseda finančného výboru Viskupič, po ňom posledný prihlásený v rozprave pán poslanec Taraba. Nech sa páči, pán Viskupič.
Sulík, Richard, poslanec NR SR (2013-05-15):
Ďakujem pekne. Budem reagovať len na pána Duchoňa. No, pán poslanec, veď nebavme sa teraz len o niekoľkých mesiacoch alebo vašich aktuálnych plánoch, ale pozrime sa na vývoj od roku 2006, kedy vznikla prvá vláda Roberta Fica. Vtedy ste zdedili plnú špajzu. Doslova plnú špajzu. Deficity boli výrazne nižšie ako hospodársky rast. Toto je podstatné, lebo nie je problém mať štvorpercentný rast pri osempercentnom deficite alebo dvojpercentný rast pri štvorpercentnom deficite. Ale umenie je mať osempercentný rast a dvojpercentný deficit. Zdedili ste veľmi nízke deficity, ktoré ešte zo zotrvačnosti rok alebo dva klesali. Peter Kažimír si to veľmi dobre pamätá. A zdedili ste verejný dlh na úrovni 27 alebo 28 percent. Tiež to ešte chvíľku klesalo, ale možnože v druhom roku vlády Roberta Fica to bolo 27 percent. A pozrite, kde sme dnes. Dnes tu zápasíme o to, aby to nebolo 60. Tuná sa hráme na desatinky, či to bude 55,8, aby sme neprekročili tú prvú hranicu, alebo či to bude 58,9 a tak ďalej. To sú, to sú už len drobné oproti tomu obrovskému nárastu z 27 na 57 percent. A tam si pozrite, že kto za koľko, za akú časť tohto nárastu zodpovedá. Pripomínam osempercentné deficity vlády Roberta Fica. Osempercentné! To je cesta do Grécka. A takých rokov bolo, boli minimálne dva a teraz, ja si myslím, že tých 2,9 nedosiahnete, ale celkový verejný dlh je z najväčšej miery zaň zodpovedný Robert Fico a jeho vláda. Ďakujem.
Hrnčiar, Andrej, podpredseda NR SR (2016-10-12):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Pán spravodajca? Nech sa páči.
Grendel, Gábor, podpredseda NR SR (2020-05-19):
S faktickou poznámkou pán poslanec Kuffa.
Mihalik, Marcel, poslanec NR SR (2021-12-03):
Pani poslankyňa Bittó Cigániková, keď som doteraz rozumel tomu, tým argumentom, ktoré ste hovorili, že prečo to nepodporíte, tak po tomto vystúpení som úplne prestal tomu rozumieť. Na jednej strane ste povedali, že 150, to bola dohoda, čiže v podstate ste, určite by ste súhlasili ako celá strana s touto pomocou, na druhej strane, keď vám minister financií ponúkne 500, tak nie. To mi je absolútne nepochopiteľné, lebo pochopil by som, keby povedal 50. Tak by som búchal do stola a povedal by som, prečo tak málo. Ja sa chcem spýtať jednu vec, vy ste tu hovorili nejaké čísla a osobne si myslím, moja žena robí v zdravotníctve, osobne si myslím, že tie čísla sú omnoho vyššie pri liečbe, určite vyššie. Pokiaľ mi dokážete za tých 500 euro, že sa dokáže vyliečiť človek, ktorý leží v nemocnici a leží na pľúcnej ventilácii, tak potom áno, budem s vami súhlasiť. Je to nula k nula alebo jedna k jedna. Ale tie sumy sú rádove omnoho vyššie, až do 20-tisíc, keď hovoríme o pľúcnej ventilácii. Takže nehovorte tuná to, že toto nie je pomoc. To je jednoznačná pomoc. Jednoznačná pomoc týmto ľuďom, ako sa dostať z tejto situácie, ako sa dať zaočkovať, a sekundárne vieme pomôcť aj tej gastroprevádzke a ďalším kultúrnym ustanovizniam. Ďakujem pekne.
Suja, Miroslav, poslanec NR SR (2021-03-16):
Ďakujem, Edo, za tvoju podporu. Sám som nedával pozmeňujúci návrh, lebo je tu prax taká, že pozmeňujúce návrhy opozície sa neprijímajú. Preto som vás ľudsky prosil, pán minister. Dúfam, že sa mi v tomto vyhovie, lebo ako som už povedal, vykorisťovatelia lesov budú len veľmi radi, ak sa táto lehota bude predlžovať, a príde k takým špekuláciám, že dôjde k holorubom, vyťaženiu lesov a nie obnove. A toto môže reálne nastať. A ja si myslím, že nikto z kolegov poslancov by nebol za to, aby nám tu vznikli holoruby bez toho, aby boli tie lesy obnovené a vysadené. Preto vás ešte raz prosím a ďakujem za ústretovosť.
Hrnčiar, Andrej, podpredseda NR SR (2019-09-10):
Vyhlasujem, teda prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1591 a návrh na jeho pridelenie na prerokovanie výborom je v rozhodnutí č. 1693. Prosím ministerku školstva, vedy, výskumu a športu Slovenskej republiky Martinu Lubyovú, aby vládny návrh zákona uviedla.
Paška, Pavol, predseda NR SR (2012-06-22):
Nečítajte mi! Ja poznám zákon o rokovacom poriadku. Pán poslanec Kadúc, procedurálny návrh.
Klus, Martin, poslanec NR SR (2018-05-15):
Ďakujem. Ja s mojou faktickou poznámkou nadviažem tak trochu aj na vystúpenie z doobedia môjho kolegu poslanca Ondreja Dostála, Dostála, ktorý hovoril, že nie je správne viazať naše členstvo a v Európskej únii a jeho výhodnosť len na eurofondy. Určite by bolo dobré v tejto súvislosti poukázať na to, že možno už to dlho nepotrvá a Slovensko sa z čistého prijímateľa môže stať čistý platiteľ. Zoberme v úvahu to, akým spôsobom je nastavený rozpočtový rámec na roky 2021 – 2027, alebo fakt, že odchádza Veľká Británia ako donedávna ešte čistý platiteľ. No a zároveň si, prosím, uvedomme aj to, akým spôsobom Slovensko je dnes nastavené v zmysle svojej exportnej a importnej politiky. Mám tu dáta z roku 2006, ktoré hovoria úplne jasnou, ’16, pardon, ktoré hovoria úplne jasnou rečou, že Slovensko je podľa Eurostatu krajinou najviac závislou od vývozu do iných členských štátov. Sme jednou z najviac otvorených ekonomík sveta. Až 85 % nášho exportu ide práve do krajín Európskej únie a podľa tejto štatistiky z Eurostatu až 80 % nášho importu prichádza z krajín Európskej únie. Čiže aj z tohto uhla pohľadu je úplne jasné, aká dôležitá je Európska únia pre Slovenskú republiku, aká zraniteľná je Slovenská republika v momente, ak by sa čokoľvek vážne a turbulentné s Európskou úniou dialo, a preto je v našom strategickom, ba až životnom záujme, aby sme ju zachovali funkčnú, a počúvať slová o tom, ako nám údajne naše členstvo škodí, to môže povedať naozaj len človek, ktorý je historický a ekonomický diletant.
Hlina, Alojz, poslanec NR SR (2013-09-17):
Vážený pán predseda, prosím vás pekne, viete čo, ja už trošku strácam prehľad. Zajtra bude rokovací poriadok alebo nebude? Alebo ako je to vlastne s programom, lebo som, priznám sa, ospravedlňujem sa...
Zs. Simon, minister pôdohospodárstva SR: (2005-05-20):
Predmetné dohody sa uzatvárajú v nadväznosti na smernicu 2003/48/ES o zdaňovaní príjmu z úspor v podobe výplaty úrokov, ktorej cieľom je zabezpečiť vo vnútroštátnej legislatíve každého členského štátu Európskej únie také právne prostredie, ktoré by umožnilo zdaniť úroky zo všetkých úspor fyzických osôb v krajine ich rezidencie. V súlade s platnou daňovou legislatívou pritom každý členský štát má právo zvoliť si vlastný systém zdaňovania svojich rezidentov. Pri uplatňovaní smernice je nevyhnutné vykonať rozsiahlu výmenu informácií o výške vyplácaných úrokových výnosov, ako aj informácie o skutočných vlastníkoch týchto príjmov. Úlohou predmetných dohôd je predovšetkým zabezpečenie vykonania automatickej výmeny informácií medzi členskými štátmi  Európskej únie a závislými územiami od členských štátov Európskej únie a ďalej uplatňovať ustanovenia obdobného charakteru, ako uvádza smernica. Pri neplnení týchto požiadaviek nie je možné zabezpečiť efektívne zdanenie príjmov v krajine rezidencie daňovníka a je predpoklad, že k zdaneniu týchto príjmov nedôjde vôbec. Uzatvorenie predmetných dohôd je nevyhnutné na zabezpečenie zosúladenia predpisov krajín závislých od členských štátov Európskej únie, ktoré nie sú členmi Európskej únie, aby prijali opatrenia podobné tým, ktoré sa nachádzajú v smernici o zdaňovaní príjmu z úspor. V inom prípade by ustanovenia predmetnej smernice boli neúčinné. Smernica Rady 2003/48/ES  má nadobudnúť účinnosť dňa 1. júla 2005. Dovtedy sú členské krajiny Európskej únie, ako aj tretie krajiny a závislé územia od členských štátov Európskej únie povinné splniť podmienky ustanovené priamo v smernici. Z kategórií vymedzených v čl. 7 ods. 4 Ústavy Slovenskej republiky sú tieto dohody medzinárodnými hospodárskymi dohodami všeobecnej povahy a medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Z kategórií vymedzených v čl. 7 ods. 5 Ústavy Slovenskej republiky sú tieto dohody medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb, a medzinárodnou zmluvou, na vykonanie ktorej nie je potrebný zákon, v tomto prípade napr. nahlasovanie údajov o fyzických osobách vyplývajúcimi zástupcami a povinnosť vyplývajúcich zástupcov zisťovať tieto skutočnosti. Dôležitým prínosom predmetných dohôd bude spravodlivé daňové zaťaženie fyzických osôb. Význam týchto dohôd spočíva v rozvoji spolupráce daňových administratív pri predchádzaní daňovým únikom. Ďakujem vám za pozornosť.
Kollár, Boris, predseda NR SR (2022-10-19):
Prosím, prezentujme sa a hlasujeme. (Hlasovanie.) Prítomných 131, za 69, proti 20, zdržalo sa 38, nehlasovali 4. Uvedený návrh sme schválili.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 121 poslancov, za 82, proti 24, zdržalo sa 15. Konštatujem, že sme tento návrh schválili. Nasleduje hlasovanie v prvom čítaní o návrhu poslancov Lukáča a Hajšelovej a Žitňanskej na vydanie zákona, ktorým sa dopĺňa zákon č. 368/2021 Z. z. o mechanizme na podporu obnovy a odolnosti (tlač 826), bod 40 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Hlinkovi, aby uviedol hlasovanie. (Hlasovanie o návrhu poslancov Národnej rady Slovenskej republiky Jozefa Lukáča, Petry Hajšelovej a Jany Žitňanskej na vydanie zákona, ktorým sa dopĺňa zákon č. 368/2021 Z. z. o mechanizme na podporu obnovy a odolnosti o zmene a doplnení niektorých zákonov v znení zákona č. 431/2021 Z. z. , tlač 826.)
Glváč, Martin, podpredseda NR SR (2018-06-20):
Ďakujem pekne. Chce sa vyjadriť k rozprave niektorý zo spravodajcov? Nie. Prerušujem rokovanie o týchto bodoch programu. V rokovaní pokračujeme v prerušenej rozprave v prvom čítaní o návrhu poslanca Žarnaya na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch (tlač 1008). Dávam slovo poslancovi Žarnayovi, ktorý sa do rozpravy prihlásil ako navrhovateľ, a súčasne prosím spravodajcu z výboru pre vzdelávanie, vedu, mládež a šport poslanca Mizíka, aby zaujal miesto určené pre spravodajcov. Nech sa páči, pán poslanec. (Pokračovanie v rokovaní o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov , tlač 1008.)
Grendel, Gábor, podpredseda NR SR (2023-06-21):
S reakciou na faktické poznámky pani poslankyňa Jana Bittó Cigániková.
P. Paška, predseda NR SR: (2007-12-06):
Budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 576/2004 o zdravotnej starostlivosti. ( Vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. ) Nech sa páči, v prerušenom vystúpení v rozprave bude pokračovať pán predseda výboru pre zdravotníctvo, pán poslanec Novotný. Nech sa páči.
Pročko, Jozef, poslanec NR SR (2023-11-21):
Vidíte, a to sa tu bude diať presne tak, že nás budú upozorňovať, keď my budeme niečo riešiť a keď tuná smero-hlaso-snsáci budú breptať ako chcú, tak to bude všetko v poriadku. Toto je tá nová kultúra, o ktorej rozprával Peťo Pellegrini. Skrátené legislatívne konanie v tejto forme je podvod, je to naozaj odporná záležitosť a zopakujem ešte raz. Mňa veľmi mrzí, Erik, že tu nesedíš, pretože predkladáš skrátené legislatívne konanie a poznám ťa, zašil si sa tam dozadu namiesto toho, aby si tu sedel. My sme tu sedeli. Ja keď som predkladal zákony, tak som tu sedel a vypočul som si Blahu, vypočul som si vaše reči o mne. Ty si si tam sadol dozadu, Erik, absolútne si nepočúval. To je pre mňa, pre mňa je to také, nehnevaj sa za slovo, ale také ponižujúce. Ty tu predkladáš zákon a nesedíš tu, ale sadol si si tam pod ten balkón, aj teraz s Becíkom si tam hudiete svoje namiesto toho, aby si sedel tu. Priatelia, skrátené legislatívne konanie takéto, ako ho predkladá Erik Tomáš, je naozaj len podvod. Vôbec, vôbec ho nepotrebujeme, nič, žiadne hospodárstvo, žiadne životy nie sú ohrozené. Ďakujem veľmi pekne. (Potlesk.)
Kvasnička, Marián, poslanec NR SR (2012-05-10):
Ja by som chcel poďakovať za všetky podporné stanoviská. Zvlášť si cením tie, ktoré mali aj osteň kritiky. Vnímam ho. A ako sľubujem za celé KDH, že sa polepšíme. (Smiech v sále.) Ďakujem.
Žitňanská, Jana, poslankyňa NR SR (2012-07-03):
Ďakujem veľmi pekne. Ja len by som zareagovala jednou otázkou na pán poslanca Hraška. Odkiaľ viete, že práve tých 5 % je ten počet žiakov, ktorí intelektuálne na to majú, aby išli na osemročné gymnázium? Prečo práve 5 %. Čo keď je to šesť, ktorí by spĺňali tie kritériá? Nie sú dôležitejšie tie kritériá? Každé osemročné gymnázium, pokiaľ viem, má prísne prijímačky. Tam nech je tá selekcia, ale nie v tom, že my povieme, že 5 % z populácie. Však v tých mestách to môže byť, niekde môže byť 2 % z toho ročníka, niekde 5 %, niekde 6. Ako ak by ste mi toto mohli vysvetliť. Ďakujem.
P. Frešo, poslanec: (2007-03-21):
K tej časti o analýze, o tom , či hovorí o krajských úradoch alebo nehovorí o krajských úradoch tá analýza. Pojednáva aj o iných zložkách. Ja som kritizoval jej nekvalitu a kritériá, ktoré tam neboli síce pomenované, ale nejako z nej implicitne vyplývali. A tá analýza samotná hovorila, samozrejme, o zložkách, ktoré patria pod ministerstvá, napr. o Hasičskom zbore, ktorý patrí pod ministerstvo vnútra, o Policajnom zbore, ktorý patrí pod ministerstvo vnútra, a tak ďalej. Stačí si to prečítať. Je to tam napísané. A keď hovoríme o nekvalite tej analýzy, tak hovorím, samozrejme, aj o týchto častiach. A celá moja téma smerovala k tomu, že tá analýza má zakryť niečo, preto je tak nekvalitná, preto je to 19 strán čísiel, ktoré vzájomne nesúvisia, preto sú to rôzne priemery. A myslím si, že to rušenie tých krajských úradov, samozrejme, s týmto súvisí. A dovolával som sa toho, neviem teraz, či mám pozornosť pána ministra, ale tak dopoviem to, že naozaj tie výsledky alebo tie závery, ktoré sú na konci analýzy, nevyplývajú z nej samotnej. Ďakujem pekne, pán predsedajúci.
Laššáková, Jana, podpredsedníčka NR SR (2014-06-04):
Pán poslanec Zajac, nech sa páči.
Huba, Mikuláš, poslanec NR SR (2014-11-08):
Ďakujem pekne za slovo. Je možno len zhodou okolností, ale je skutočnosťou, že táto schôdza má minimálne dvojnásobnú symboliku, teda termín konania tejto schôdze, aby som bol presnejší. To, že sa nachádzame v predvečer 25. výročia Nežnej revolúcie, tu už bolo spomenuté viackrát a v tejto súvislosti som vďačný kolegovi Lipšicovi, že vyzdvihol hrdinstvo dvoch statočných ľudí z Piešťan, myslím si, že v tejto chvíli práve oni stelesňujú ten odkaz z novembra ´89 v tejto krajine lepšie ako ktokoľvek iný. Ale poukaz na druhú súvislosť, možno ani nie tak symbolickú, ako skôr praktickú, ten som tu dosiaľ tak zreteľne nezaregistroval, a to je tá súvislosť so schvaľovaním návrhu štátneho rozpočtu na budúci rok. V tejto rozprave odzneli stovky dôkazov, informácií alebo aspoň dôvodných indícií o masívnom tunelovaní verejných zdrojov. Ja som presvedčený, že v tejto situácii nezostáva ministrovi financií a najmä poslancom a poslankyniam SMER-u – SD nič iné, ako pripraviť súbor pozmeňujúcich návrhov k návrhu štátneho rozpočtu, aby sme v druhom čítaní mohli náležite tento štátny rozpočet zmeniť a stopnutím tohto masívneho tunelovania uvoľniť chýbajúce prostriedky pre zdravotníctvo, sociálnu sféru, životné prostredie, vedu, výskum, školstvo a ďalšie podvyživené sféry v našej spoločnosti.
Jarjabek, Dušan, poslanec NR SR (2011-06-28):
Ďakujem pekne. Ja by som sa, keď už hovoríme o tejto Lampe, vrátil k inej relácii Lampa, ktorú tiež pozerám a pozerám ju skutočne s obľubou, lebo, a netajím sa tým, že skutočne sa nestačím diviť, čo tam všetko zaznie. Ale dobre, beriem, aj takúto reláciu beriem, ale budem sa baviť o tom, čo mi v tej relácii chýba a chýbalo vždy – a to je vyváženosť. Hovorím o inej relácii Lampa, kde bol policajný prezident, kde vystúpil policajný prezident, vyvolalo to množstvo reakcií, či už takých, alebo onakých. Tie kladné reakcie boli od toho pána, ktorý spolu s Hríbom moderuje tú reláciu, od počítača citované. Ale tie druhé, ktoré neboli kladné pre policajného prezidenta, tento pán spolu s pánom Hríbom, ktorý túto reláciu moderuje, nazval „idiotskými názormi“ a dokonca povedal, že „idiotov citovať nebude“, preňho sú to „idioti“. Dámy a páni, to je absurdné vo verejnoprávnej televízii, aby jedna strana podľa nejakého moderátora bola proklamovaná, že áno – a tá druhá strana, to sú idioti? Idioti platia koncesionárske poplatky? To vy obhajujete, pán Zajac? Napríklad. (Potlesk.)
Suchánek, Alan, poslanec NR SR (2017-12-13):
Marek, ďakujem za doplnenie toho stavu, ktorý teda v piešťanskej nemocnici bol. A je to presne tak, keby toto bolo explicitne napísané a keby sa dodržoval zákon aj ten, ktorý dneska je, tak k tomuto celému nemuselo dôjsť. Je to presne tak. Ďakujem.
Drdul, Dominik, poslanec NR SR (2020-11-03):
Kolega, ja som veľmi rád, že som vás takto zaujal a vlastne vám chcem poďakovať za tú pozornosť, čo ste mi venovali. A k tomu všetkému, čo ste povedali, len jedna vec. Diela marxistických a leninských teoretikov výslovne spomínajú možnosť fyzickej likvidácie triednych nepriateľov a vyslovene spomínajú, že revolúcia v spoločnosti, ktorá má viesť ku budovaniu komunizmu, áno, cez cestu socializmu, má byť násilná, lebo inak bude neefektívna. Len toľko, ďakujem.
P. Paška, predseda NR SR: (2006-08-02):
Pán poslanec Frešo.
Blanár, Juraj, podpredseda NR SR (2022-02-03):
Pán poslanec Benčík s faktickou poznámkou.
Beblavý, Miroslav, poslanec NR SR (2018-02-07):
Ďakujem veľmi pekne. No, musím povedať, že som veľmi sklamaný reakciou pána poslanca Čaploviča. To ani nie z hľadiska toho, čo obsahovo hovorí, ale z hľadiska toho, že vôbec žiadnym spôsobom nevstúpil do dialógu. Lebo tu by to malo byť o dialógu. Ja som sa snažil vysvetliť naozaj úplne mimo politiky, že prečo tento problém treba naozaj riešiť trošku inak, ako ho riešite. A, pán poslanec, a teraz to poviem aj vašim poslancom, aj vašim koaličným partnerom, ktorí zodpovedali za školstvo najviac v histórii Slovenska, Slovenskej národnej strane, že nie je správne maskovať to, že najmä pod vedením vašich strán slovenské školstvo pomaly, postupne, ale neodvratne upadá do tretieho sveta tým, že budete presadzovať jedno opatrenie, ktoré nič nevyrieši, nič nevyrieši, práve preto som sa pokúšal vysvetliť, prečo nič nevyrieši, ale maskuje tento neustály, v tejto chvíli za vašeho vedenia aj neodvratný úpadok slovenského vzdelávania, ktoré, musím sa priznať, ja považujem za absolútnu národnú katastrofu a ako vlastenec tejto krajiny vám to, aj vám, dávam na čelo. A to, že ste to nielen neboli schopní zmeniť, ale že to maskujete namiesto toho, aby ste v čestnom dialógu teraz hľadali ako ďalej, to ja považujem aj za etické a morálne zlyhanie vás ako osoby, aj vašich strán. A na záver si dovolím povedať ešte inú vec. Toto naozaj – a povedal som to viackrát – nie je to, čo slovenské školstvo najviac trápi, ale ak bez toho, aby ste vyriešili čokoľvek, čo slovenské školstvo naozaj trápi, teraz ešte zavriete aj Evanjelické lýceum, zavriete Teplickú, zavriete ďalšie školy, ktoré sú jedny z mála, ktoré v tomto marazme, za ktorý ste spoluzodpovední, dokážu ešte niečo dobré robiť, tak to je naozaj pre mňa nevysvetliteľné ľudsky aj politicky. A o tom je dneska ten návrh, aby sa nezavrelo Evanjelické lýceum, nezavrela sa Teplická a podobné školy, aby sme do roka prišli či vy, či spoločne na to, ako to naozaj posunúť vpred. Ďakujem.
Galko, Ľubomír, poslanec NR SR (2015-07-03):
Ďakujem pekne. No, ja len krátko. Pán poslanec Martvoň, bolo to zhruba na hodinu, som to mal pripravené, ale som to skresal, lebo dosť veľa vecí povedali moji predrečníci, takže ja viem, že sa vám to veľmi zle počúva, keď niekto vo svojom vystúpení kritizuje tie vaše veľké smerácke megakauzy, korupčné megakauzy, ktoré neboli doteraz vyšetrené. Na to je jednoduchý liek, no jednoducho nemajte ich, keď ich nebudete mať, tak potom nikto o nich nebude rozprávať. Pokiaľ ich jednoducho mať budete, tak budete musieť strpieť, že budete o nich neustále počúvať. Čo sa týka pána prokurátora Čentéša, tam by som odporúčal, aby ste si to vypočuli ešte raz, že čo som ja vlastne hovoril. To znamená, že možno keď si to pustíte zo záznamu, tak pochopíte, že o čom som vravel. A posledná poznámka. Ja neviem, no vy využívate každú faktickú poznámku na to, aby ste si tu dokazovali s pánom kolegom Hlinom, že, ja neviem, kto, kto z vás, jak to slušne sa povie, že nechcem to povedať neslušne, lebo už máme pred prázdninami, kto má z vás väčšie ramená, poviem, alebo niečo podobné. Keď máte so sebou tak vážny problém, tak si zájdite spolu, niekde si ho vydiskutujte, či verbálne, alebo nejako neverbálne. Ale to je až únavné, že v podstate vy v každej faktickej poznámke si nejakým spôsobom tu jeden druhému. A ja to teda hlavne vidím u vás, že vy neustále ho spomínate a neustále nejakým spôsobom ako keby ste s ním vstávali, obedovali aj zaspávali. To je len také moje odporúčanie. Ďakujem pekne.
Krajniak, Milan, poslanec NR SR (2017-04-04):
Vážený pán podpredseda, účelom tejto právnej normy je regulovať bezpečnostné riziko spojené s niektorými náboženskými stavbami na Slovensku a to takým spôsobom, že na Slovensku bude možné získať stavebné povolenie iba na takú náboženskú stavbu, ktorú chce postaviť registrovaná cirkev. V druhej časti tohto zákona upravujeme to, aby novo zaregistrovaná cirkev po piatich rokoch podliehala preskúmaniu bezpečnostných zložiek štátu, ktoré by posúdili, či takto čerstvo zaregistrovaná cirkev nepredstavuje bezpečnostné riziko. Zbytok zákona odôvodním v rozprave, do ktorej sa hlásim ako prvý. Ďakujem.
Přidal, Alojz, poslanec NR SR (2016-02-11):
Kolegovia, ja by som len chcel pripomenúť členom výboru pre nezlučiteľnosť, že ráno o 8.00 hodine začíname dnes s rokovaním tohto výboru, ktoré sa týka dvoch konaní, ktoré sa už začali, jedného konania voči pánovi predsedovi Pellegrinimu a jedného konania voči pánovi premiérovi Ficovi za volebnú korupciu.
Borec, Tomáš, minister spravodlivosti SR (2014-11-27):
Čo sa týka pozmeňujúceho návrhu pani poslankyne Mezenskej, ja už som mal aj predtým možnosť chvíľku s ňou hovoriť. Nemám problém technický, že by som nesúhlasil s jej ideou. Len problém je v tom, že ona sa v tom návrhu snaží preniesť z pochopiteľných dôvodov záťaž administratívnu na vyzývanie účastníkov konania vo vzťahu k spotrebiteľským združeniam na súdy. Je to už dnes tak preťažené, administratívne súdy, ako sú, si neviem predstaviť, že by ešte ďalej museli túto celú agendu zabezpečovať súdy voči všetkým účastníkom a posielať a podávať tieto informácie. Čiže nie som schopný z týchto technických dôvodov jednoducho súhlasiť s tým návrhom. Navyše, keď hovoríme o spotrebiteľskom združení a vo vzťahu povedzme k advokátom, ani advokáti nedostanú tieto informácie automaticky. A proste, keď niekto má potrebu právneho zastúpenia alebo právnej pomoci, alebo pomoci od spotrebiteľa, tak tiež sa musí obrátiť aktívne o pomoc a nie proste bez akéhokoľvek pričinenia jednoducho tú pomoc dostať. Čiže ja si myslím, že trošku aj spotrebiteľské združenia budú musieť vyvíjať väčšiu činnosť a robiť si reklamu na súdoch, aby spotrebitelia vedeli o tom. Ale to len na okraj, samozrejme. Takže ďakujem veľmi pekne. Čo sa týka návrhu pána poslanca Hraška, tam sa nemôžem stotožniť vzhľadom na to, že som nemal možnosť to vidieť a nemám sa možnosť v tejto chvíli vyjadriť, takže nesúhlasím. Ale v najbližších novelách sa s tým budeme zaoberať. Ešte ich bude dosť. Ďakujem pekne.
Grendel, Gábor, podpredseda NR SR (2020-09-24):
Pán poslanec Dostál.
V. Veteška, podpredseda NR SR: (2004-06-24):
S faktickou poznámkou, nech sa páči, pán Ondriaš. K. Ondriaš, poslanec: Ďakujem za slovo. Ja by som len opravil ten údaj o našej zahraničnej zadlženosti, ktorý bol spred 2 mesiacov. Naša zahraničná zadlženosť ku koncu roku 2003 bola 18,3 mld. dolárov a v roku 2003 za jeden rok stúpla o 5,2 mld. dolárov a my sme sa vlastne zadlžovali 3 mld. korún týždenne. Ďakujem.
Danko, Andrej, predseda NR SR (2019-09-19):
S reakciou poslanec Dostál.
Tomáš, Erik, poslanec NR SR (2017-12-05):
Pán poslanec Rajtár, môžem vám garantovať, že žiadna mimoriadna schôdza na vaše odvolanie sa v parlamente konať nebude. Sú na to dva dôvody. Prvé je, že my na rozdiel od vašej strany SaS rešpektujeme a ctíme si ústavu, ako je váš slobodný mandát. Ale hlavne preto, že vy ste sa dnešným svojím výkonom vlastne odvolali sám. Váš absolútne nekvalifikovaný podnet na odvolanie ministra, ako aj veci, ktoré odzneli na vašu adresu a ktoré ste nijakým spôsobom nevyvrátili, hovoria za všetko. Svojím spôsobom mi vás je ľúto.
Glváč, Martin, podpredseda NR SR (2018-02-14):
Pán poslanec Kotleba.
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 6, zdržalo sa 39. Uvedený návrh sme schválili.
Blanár, Juraj, podpredseda NR SR (2021-06-25):
Pán poslanec Taraba, môžete reagovať. Vzdávate sa reakcie. Vážené pani poslankyne, páni poslanci, rovnako ma informoval pán poslanec Čepček, že sa vzdáva možnosti vystúpiť v rozprave, takže vyhlasujem týmto rozpravu za uzavretú a chcem sa spýtať navrhovateľov, či majú záujem o vystúpenie. Pán poslanec Čepček ma informoval, že áno a rovnako pán poslanec Schlosár, keďže rokujeme v spojenej rozprave a potom dám slovo, záverečné, pani spravodajkyni Jane Bittó Cigánikovej. Pán navrhovateľ Čepček, nech sa páči, máte slovo.
Sulík, Richard, podpredseda vlády a minister hospodárstva SR (2021-02-05):
Ďakujem pekne. Dobré ráno, dámy a páni, tak v krátkej dobe už po tretie k zákonu o kritickej infraštruktúre. Nebudem teraz hovoriť všetko, opakovať a ešte raz, posledné udalosti by som ale rád spomenul. Tie sú teda tie, že sme na výbore schválili pozmeňovací návrh jeden od poslanca Petra Kremského, kde sme po dohode zapracovali všetky zmeny aj technické, ale tie dve hlavné zmeny sú také, že percento, že podiel, od ktorého bude tá informačná povinnosť informovať vládu, teda ministerstvo hospodárstva, že sa, že dochádza k prevodu alebo k predaju, alebo ku konkurzu, bude teda od piatich, nie od piatich, ale až od desiatich percent. To je jedna zmena. A druhá zmena je, že nebude povinnosť mať vždy súhlas vlády, ale že len bude povinnosť informovať ministerstvá, až na podnet ministerstva hospodárstva by vláda začala konať. Takto sme to prevzali z nemeckého zákona o ochrane kritickej infraštruktúry. Preto mám za to, že všetko je v poriadku. Chcel by som spomenúť včerajšie vystúpenie poslanca pána Valáška, ktorý zároveň je predsedom európskeho výboru, ktorý poukázal na to, že 16 krajín z 27 Európskej únie má už takúto zákonnú úpravu a že toto je trend Európskej únie, ktorá, ktorý Európska únia síce si nevynucuje, ale, ale veľmi silne odporúča. Čiže ten zákon, som presvedčený že bude v poriadku. No a už je aj prvá dobrá správa na svete. Sberbank, hlavná financujúca banka Slovenských elektrární, včera oznámila, že tak predsa len už netrvajú na tých akciách do záruky, čo bol akože, to bol ten moment, ktorý bol veľmi neobvyklý, spôsobil iritácie, a teda teraz zmenili v tomto postoj. Na záver chcem povedať, tento zákon je poistka. Keď bude prijatý, tak sa najprv nebude diať vôbec nič ohľadne tohto zákona, ale všetci zúčastnení budú vedieť, že ak by náhodou malo dôjsť k nejakým aktivitám, ktoré by mohli byť proti záujmom Slovenskej republiky, tak máme v ruke takýto nástroj a vieme konať, vieme zamedziť veciam, ktoré, ktoré by sme, ktoré by mohli poškodiť krajinu našu. Uvediem jeden príklad. Pár rokov dozadu, určite si spomínate, Nafta Gbely, to bolo asi dvadsať rokov dozadu, veľký škandál okolo toho, potom to utíchlo a Nafta Gbely bola súčasťou SPP a v SPP máme 51 %, ale v Nafte Gbely nemáme 51, ale len 24, lebo skrátka nejakými čudnými prevodmi, a preto lebo na ministerstve hospodárstva niekto nemal nejaký záujem niečo robiť alebo nebola, nebol však informovaný, zrazu sme sa ocitli v situácii, že z Nafty Gbely už máme len 24 %. Tak takýmto veciam napríklad bude možné v budúcnosti zamedziť, preto lebo predtým ak by takýto prevod bol platný, kde štát príde o percentá, musí byť najprv ministerstvo hospodárstva informované. Takže toľkoto z mojej strany. Ďakujem pekne za podporu. Veľmi ma tešilo, že aj poslanci opozície hlasovali za tento zákon, že pochopili ten, ten rozmer, ktorý tento zákon tu predstavuje a v rozprave, ak bude, tak, samozrejme, zodpoviem všetky vaše otázky. Ďakujem pekne.
Šimečka, Michal, podpredseda NR SR (2024-01-09):
Ďakujem veľmi pekne. A posledná faktická poznámka pred obedom, pani poslankyňa Luščíková.
Hort, Milan, podpredseda NR SR (2010-10-13):
Ďalej sa hlási s faktickou poznámkou pani Viera Tomanová.
Laššáková, Jana, podpredsedníčka NR SR (2014-11-10):
Nech sa páči, pani poslankyňa Kiššová, máte slovo. 10. novembra 2014
Zmajkovičová, Renáta, podpredsedníčka NR SR (2012-11-30):
Teraz v rozprave vystúpi pán poslanec Frešo. Pripraví sa pán poslanec Mikuš. Pán poslanec, máte slovo, nech sa páči.
Kubánek, Stanislav, poslanec NR SR (2019-06-18):
Keďže sme odhlasovali body zo spoločnej správy, dajte, prosím, hlasovať o tom, že prerokujeme návrh zákona v treťom čítaní ihneď.
Dobeš, Peter, poslanec NR SR (2023-05-10):
Ďakujem. Vážený pán predsedajúci, vážené pani poslankyne a páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1552). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Marcinčin, Radovan, poslanec NR SR (2022-10-06):
Ďakujem za slovo. Vážený pán predsedajúci, kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky správu o výsledku prerokovania návrhu na vyslovenie súhlasu Národnej rady Slovenskej republiky so Zmluvou o pridružení medzi Slovenskou republikou a Európskou vesmírnou agentúrou, tlač 1082, vo výboroch Národnej rady Slovenskej republiky. Predseda Národnej rady rozhodnutím č. 1134 z 10. augusta 2022 pridelil návrh na prerokovanie ústavnoprávnemu výboru, výboru pre vzdelávania, vedu, mládež a šport, ktorý je zároveň aj gestorským výborom a súčasne určil lehotu na jeho prerokovanie v gestorskom výbore do 12. septembra 2022. Výbory prerokovali predmetný návrh v stanovenej lehote. Iné výbory o návrhu zákona nerokovali. K návrhu na vyslovenie súhlasu zaujali výbory tieto stanoviská: Ústavnoprávny výbor odporúčal v uznesení č. 557 z 9. septembra 2022 vysloviť súhlas so zmluvou, rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Výbor pre vzdelávanie, vedu, mládež a šport v uznesení č. 176 z 13. septembra 2022 odporúča vysloviť súhlas so zmluvou a rozhodnúť o tom, že ide o medzinárodnú zmluvu, ktorá má podľa čl. 7 ods. 5 ústavy prednosť pred zákonmi. Gestorský výbor na základe stanovísk výborov odporúča Národnej rade Slovenskej republiky, aby vyslovila súhlas so Zmluvou a rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa o výsledku prerokovania návrhu na vyslovenie súhlasu bola schválená uznesením Výboru Národnej rady Slovenskej republiky pre vzdelávanie, vedu, mládež a šport 13. septembra 2022 č. 178. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania gestorského výboru a predložil návrh na uznesenie Národnej rady Slovenskej republiky. Návrh na uznesenie je prílohou tejto správy. Ďakujem.
Glváč, Martin, podpredseda NR SR (2019-05-14):
Pán poslanec Grendel.
P. Paška, predseda NR SR: (2008-12-05):
Pán navrhovateľ.
Grendel, Gábor, podpredseda NR SR (2023-06-14):
Pán poslanec Štefan Kuffa.
Bugár, Béla, podpredseda NR SR (2019-10-24):
Pán poslanec Schlosár, nech sa páči, môžte reagovať.
Hrnčiar, Andrej, podpredseda NR SR (2019-10-22):
Otváram všeobecnú rozpravu, do ktorej som dostal jednu písomnú prihlášku od poslanca Ondreja Dostála. Nech sa páči, pán poslanec.
Blaha, Ľuboš, poslanec NR SR (2020-09-02):
Ďakujem pekne. Pán kolega, hajlujúci belgickí policajti udusili otca slovenskej rodiny a dva a pol roka to ututlávali. Na čom inom sa má zhodnúť tento parlament a celý slovenský národ, ako na tom, že to odsúdime? Ja nerozumiem tomu malichernému prístupu vedenia parlamentu, že vedeli, že sme na to upozornili v strane SMER ako prví, že vedeli, že sme priniesli prví uznesenie, a natruc potrebovali spraviť to svoje, to vlastné. Preboha, zjednoťme sa aspoň na tomto základnom morálnom princípe, že chránime vlastných občanov a že odsudzujeme nacistické vraždy a takéto príšerné zločiny. My, samozrejme, podporíme návrh vládnej koalície, keď tak veľmi trvala na tom, že to musí byť jej návrh. Ale chceme, aby bolo zdôraznené, že toto nie je ojedinelý akt voči východným a stredným Európanom. Voči slovanským národom existujú na západe predsudky. Tak asi tá pani policajtka, ktorá tam bola prítomná pri tej vražde, nehajlovala preto, lebo ukazovala lásku k slovanským národom, že nie? Spomeňme si, ako vznikol nacizmus, že to nebolo len o nenávisti k Židom, nenávisti k Rómom alebo k Afričanom, ale aj o nenávisti k Slovanom. A to tam pretrváva. Cítime tú diskrimináciu a to ponižovanie našich občanov. Prečo toto spoločne nejdeme riešiť? Toto je práve ten pozmeňovací návrh, ktorý chceme doplniť, lebo nerozumieme, prečo sa to nedostalo do návrhu vládnej koalície. A viete, veľmi nás mrzí, keď potom počúvame od vládnych predstaviteľov, ako je Igor Matovič, predseda tejto vlády, ktorý si nevie ani len zapamätať meno Jozefa Chovanca a napísal dneska do statusu Ján Chovanec. Veď to je naozaj odpudivé. Skúsme byť v tomto prípade morálni, skúsme prejaviť sústrasť rodine a pomôcť jej, ako len vieme. A skúsme prestať malicherne politikárčiť. Ďakujem pekne.
M. Číž, podpredseda NR SR: (2007-12-05):
Máte slovo, pani poslankyňa.
P. Hrušovský, predseda NR SR: (2005-02-01):
Zvolávam rokovanie 40. schôdze Národnej rady na 15.00 hodinu. Budú vám doručené pozvánky s návrhom programu 40. schôdze Národnej rady operatívne do lavíc. Takže prosil by som všetkých, ktorí aj nie sú prítomní v rokovacej sále, ale nachádzajú sa v budove Národnej rady, aby zobrali na vedomie túto politickú dohodu. Ďakujem pekne. (Rokovanie 38. schôdze NR SR sa skončilo o 14.43 hodine.) (Po skončení 38. schôdze NR SR sa začala 40. schôdza NR SR.)
Zmajkovičová, Renáta, podpredsedníčka NR SR (2013-11-27):
Faktické poznámky na vystúpenie. Jedna faktická poznámka. Uzatváram možnosť prihlásiť sa. Nech sa páči, pani spravodajkyňa.
B. Bugár, doterajší podpredseda NR SR: (2006-07-04):
Konštatujem, že všetci prítomní poslanci Národnej rady Slovenskej republiky zložili ústavou predpísaný sľub. Vážená Národná rada, pán prezident Slovenskej republiky odchádza z ustanovujúcej schôdze. Vyhlasujem päťminútovú prestávku, potom budeme pokračovať v rokovaní. (Odchod prezidenta Slovenskej republiky z rokovacej sály. Potlesk.) (Päťminútová prestávka.) (Po prestávke.)
P. Hrušovský, predseda NR SR: (2005-05-20):
Teraz prosím pána poslanca Abelovského, člena ústavnoprávneho výboru, aby z poverenia výboru Národnú radu informoval o výsledku prerokúvania návrhu zákona vo výboroch, ktorým bol pridelený, a o stanovisku a odporúčaní gestorského výboru. Nech sa páči. M. Abelovský, poslanec: Ďakujem, pán predseda. Vážené panie poslankyne, páni poslanci, ústavnoprávny výbor ako výbor gestorský k vládnemu návrhu Trestného zákona podáva Národnej rade spoločnú správu výborov Národnej rady. Národná rada uznesením z 15. 3. tohto roku pridelila vládny návrh Trestného zákona na prerokovanie všetkým výborom Národnej rady Slovenskej republiky. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote výboru žiadne stanovisko k predmetnému návrhu. Vládny návrh Trestného zákona podporili, odporúčali Národnej rade schváliť: ústavnoprávny výbor, Výbor Národnej rady pre financie, rozpočet a menu, Výbor Národnej rady pre zdravotníctvo, Výbor Národnej rady pre hospodárstvo, privatizáciu a podnikanie, Výbor Národnej rady pre sociálne veci a bývanie, Výbor Národnej rady pre vzdelanie, vedu, šport a mládež, kultúru a médiá, Výbor Národnej rady pre životné prostredie a ochranu prírody, zahraničný výbor, výbor pre pôdohospodárstvo, výbor pre verejnú správu, výbor pre obranu a bezpečnosť a výbor pre ľudské práva, národnosti a postavenie žien. Z uznesení výborov Národnej rady pod bodom III tejto správy vyplývajú pozmeňujúce návrhy. Tie sú uvedené všetky v časti IV pod bodmi 1 až 28. Gestorský výbor odporúča hlasovať o pozmeňujúcich a doplňujúcich návrhoch takto: spoločne o bodoch 1, 2, 3, 4, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27 a 28 s návrhom gestorského výboru schváliť ich a osobitne o bode 5 s návrhom gestorského výboru neschváliť ho. Gestorský výbor na základe stanovísk výborov k vládnemu návrhu Trestného zákona vyjadrených v ich uzneseniach pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 odporúča Národnej rade vládny návrh Trestného zákona schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady o prerokovaní vládneho návrhu Trestného zákona vo výboroch Národnej rady bola schválená uznesením Ústavnoprávneho výboru Národnej rady 5. mája pod č. 797. Týmto uznesením výbor poveril spravodajcu predložiť návrhy podľa § 81 ods. 2, § 83 ods. 4, § 84 ods. 2, § 86 zákona o rokovacom poriadku Národnej rady Slovenskej republiky. Pán predseda, otvorte rozpravu.
Blanár, Juraj, podpredseda NR SR (2020-12-09):
Na vaše vystúpenie je päť faktických poznámok. Ako prvý, pán poslanec Miroslav Suja, nech sa páči.
Richter, Ján, minister práce, sociálnych vecí a rodiny SR (2014-09-11):
Ďakujem pekne za slovo, pani podpredsedníčka. Vážené panie poslankyne, páni poslanci, predkladám v druhom a v treťom čítaní návrh zákona, ktorým sa mení a dopĺňa zákon 592/2006 o poskytovaní vianočného príspevku. Jednou z dôležitých sociálnych vízií je vytváranie predpokladov na zvyšovanie kvality života občanov, celkovej životnej úrovne nízkopríjmových poberateľov dôchodkov. Návrhom zákona sa zvyšuje miera solidarity s poberateľmi najnižších dôchodkov. Navrhuje sa zvýšenie maximálnej sumy vianočného príspevku zo 75 eur na 87,26 eura. Dochádza teda k zvýšeniu o 12,26 eura. Poberatelia nízkych dôchodkov do výšky životného minima budú mať nárok na maximálnu sumu vianočného príspevku, to je na 87,26 eura. V roku 2014 bude mať nárok na vianočný príspevok taký poberateľ dôchodku, resp. viacerých dôchodkov, ktorého suma je najviac vo výške 494,40 eura. Naviac s cieľom ďalšieho zlepšenia postavenia nízkopríjmových dôchodcov v roku 2014 navrhujem aj jednorazové zvýšenie sumy vianočného príspevku o ďalších 12,74 eura. Toto jednorazové zvýšenie sa bude týkať tých poberateľov vianočných príspevkov, ktorých dôchodky, resp. sumy viacerých dôchodkov sú maximálne do výšky dvojnásobku životného minima. To je v súčasnosti 396,18 eura vrátane. Nami navrhované zmeny budú v praxi znamenať, že maximálna suma vianočného príspevku vrátane jednorazového zvýšenia v roku 2014 bude pre dôchodky, ktoré nepresahujú sumu životného minima. Ich maximálna výška bude 100 eur. Novou právnou úpravou chceme docieliť aj zmenu o spôsobe posudzovania nároku na vianočný príspevok tak, aby ustanovené podmienky reflektovali všetky vyplácané dôchodky vrátane z cudziny, dôchodky vyplácané zo systému starobného dôchodkového sporenia, dôchodky vyplácané z osobitného systému sociálneho zabezpečenia policajtov, resp. vojakov. V dôsledku takejto úpravy bude vianočný príspevok spolu s jednorazovým zvýšením poskytovaný práve u týchto poberateľov, ktorých skutočný nízky dôchodkový príjem vyplácania vianočného príspevku sa reálne v návrhu zákona aj odôvodňuje. Poskytnutie vianočného príspevku bude mať pozitívny vplyv na približne 1 158 760 poberateľov dôchodkov. Tá pridaná hodnota, to znamená jednorazové zvýšenie vianočného dôchodku, resp. príspevku v roku 2014 bude mať pozitívny vplyv na ďalších 784 790 poberateľov dôchodku. Skončil som a zároveň sa uchádzam o podporu v druhom a v treťom čítaní tohto návrhu zákona. Ďakujem.
Bugár, Béla, podpredseda NR SR (2016-10-19):
Pán poslanec Ivan.
B. Bugár, podpredseda NR SR: (2004-07-06):
(Akt tajného hlasovania sa skončil.)
Grendel, Gábor, podpredseda NR SR (2022-11-29):
Dve faktické poznámky na vaše vystúpenie. Končím možnosť prihlásiť sa s faktickými poznámkami. Ako prvý pán poslanec Juraj Krúpa.
Figeľ, Ján, podpredseda NR SR (2013-09-13):
Na vystúpenie pána poslanca sú tri faktické poznámky. Nech sa páči, Anton Martvoň.
Danko, Andrej, podpredseda NR SR (2024-04-23):
Ďakujem. S reakciou poslanec Dostál.
Laššáková, Jana, podpredsedníčka NR SR (2015-04-16):
Ale, ale vy ste rozprávali, že nie. Nech sa páči.
Grendel, Gábor, podpredseda NR SR (2021-06-16):
Je všeobecný súhlas s procedurálnym návrhom pána poslanca? (Reakcia pléna.) Nie. Dávam o tom hlasovať, prosím, prezentujme sa a hlasujme o procedurálnom návrhu pána poslanca, aby schôdza bola prerušená. (Hlasovanie.) Prítomných 29 poslancov. Konštatujem, že pri tomto hlasovaní Národná rada nebola uznášaniaschopná. Budeme pokračovať v schôdzi. Pán poslanec, len pre vašu informáciu. V súčasnosti prebieha rokovanie vlády, pán minister kvôli svojim pracovným povinnostiam tu nie je nie preto, že by, a dobre viete, že tu bol včera celý deň na schôdzi, aj dnes sa vráti, ale momentálne má povinnosti na rokovaní vlády. Budeme teraz pokračovať faktickými poznámkami. Pán poslanec Miroslav Suja, nech sa páči.